**Dodatok ku školskému poriadku 2022/2023 č. 1**

Všeobecne záväzné nariadenie č.2/2022 O určení výšky príspevku na čiastočnú úhradu nákladov v materskej škole a školskej jedálni, ktorých zriaďovateľom je obec Sása.

Platnosť od 01.01.2023

§ 3
**Príspevok na dieťa v materskej škole**

a/ za pobyt dieťaťa v materskej škole prispieva zákonný zástupca dieťaťa na čiastočnú úhradu výdavkov v MŠ mesačne na jedno dieťa sumou vo výške **15,00 €,**

b/ za pobyt dieťaťa v materskej škole v dopoludňajších hodinách z nariadenia zdravotníckeho zariadenia prispieva zákonný zástupca mesačne na jedno dieťa sumou vo výške 7,50 €,

c/ za pobyt dieťaťa v materskej škole len v dopoludňajších hodinách prispieva zákonný zástupca na jedno dieťa sumou vo výške 15,00 €.

**§5
Príspevok na čiastočnú úhradu nákladov v školskej jedálni**

Výška príspevku na čiastočnú úhradu nákladov, ktorý uhrádza zákonný zástupca dieťaťa sa stanovuje vo výške nákladov na nákup potravín nasledovne :

|  |  |  |  |  |  |
| --- | --- | --- | --- | --- | --- |
| **Materská škola** | **Desiata** | **Obed** | **Olovrant** | **Úhrada v €** | **Režijné náklady €/mes.** |
| Stravníci od 2-6r. | 0,50 € | 1,20 € | 0,40 € | 2,10 € | 3€ |
| Cudzí stravníci | - | 2,40 € | - | 2,40 € | 1,30 € |

**Dodatok ku školskému poriadku 2022/2023 č. 2**

1. **3 Opatrenia v prípade pedikulózy**

**Návrh odporúčaní postupu pri podozrení na výskyt prenosného parazitárneho ochorenia – povinnosti v materskej škole**

* Pri akomkoľvek podozrení učiteľky na možný výskyt vší ( dieťa sa škriabe, je nekľudné, nesústredené, pohľadom, prezeraním vlasovej časti hlavy) ***oznámiť*** túto skutočnosť vedeniu školy a zákonnému zástupcovi dieťaťa.
* Učiteľka dohliadne, aby vrchný odev ( hlavne čiapky, šály ), osobná (v materskej škole posteľná bielizeň, hrebene) a ďalšie predmety, s ktorými prišla hlava dieťaťa podozrivého zo zavšivavenia do styku, neboli spoločne uložené ( v šatni, na vešiakoch a pod.) s odevmi a predmetmi ostatných detí/žiakov, príp. aby ich iné deti nepoužívali.
* Učiteľka zákonnému zástupcovi odporučí navštíviť príslušného všeobecného lekára pre deti a mládež za účelom potvrdenia diagnózy zavšivavenia a podľa jeho pokynov zabezpečiť odvšivavenie dieťaťa. Zároveň ho požiada posteľnú a osobnú bielizeň dieťaťa vyvariť príp. vyprať pri vysokých teplotách, dôkladne vysušiť a vyžehliť. Pokiaľ pranie posteľnej bielizne a iného prádla zabezpečuje materská škola, je nutné ho vyvariť, vyprať pri vysokej teplote, vysušiť a vyžehliť.
* Dezinsekcii je nutné podrobiť aj predmety, ktoré prišli do styku s vlasovou časťou hlavy, a to vyvarením (hrebene), resp. postriekaním insekticídnym prípravkom na lezúci hmyz (matrace a žinenky) nechať ich dôkladne vyvetrať, vystaviť účinkom slnečného žiarenia a minimálne 3 – 4 dni nepoužívať.
* Vedenie školy zabezpečí do 48 hodín ***informovanie všetkých zákonných zástupcov***, že v škole sa vyskytli vši. Zároveň budú zákonní zástupcovia informovaní o ďalšom postupe s cieľom zabrániť ďalšiemu šíreniu sa tohto ochorenia a v súlade s regionálnym úradom verejného zdravotníctva odsúhlaseným prevádzkovým poriadkom školy, budú v detských kolektívoch vykonávať preventívne opatrenia .
* Vykonať dezinfekciu v rovnakom čase v celom kolektíve (aj u zdravých členov), v ktorom bol výskyt vší zistený t.j. rodina, škola. Informácie o dezinsekčných preparátoch je možné získať u praktického lekára, lekárnika.
* Vedenie školy požiada zákonných zástupcov o súčinnosť, tzn. aby  priebežne kontrolovali vlasy u svojich detí.
* Učiteľka v detskom kolektíve následne vykonáva preventívne opatrenia, a to priebežným sledovaním charakteristických prejavov možného výskytu vší u ďalších detí v rámci ranného filtra deťom vhodným spôsobom prezrie aj vlasovú časť hlavy.
* **Opätovný nástup dieťaťa do školy je možný iba po predložení potvrdenia od lekára, že dieťa je spôsobilé pre opätovný návrat do kolektívu.**
* Pri riešení problému výskytu vší u detí sa odporúča postupovať citlivo s individuálnym prístupom.